作者:王子一
標題:劉晨阮肇誤入桃源・滾繡球
內容:水呵莫不黃河天上來？花呵莫不碧桃天上種？水呵索強如翠巖前三千丈玉泉飛進，花呵幹閃下鬧西園一隊隊課蜜遊蜂。水呵則是瀰漫三月雨，花呵可惜狼藉一夜風。水呵近滄波濯塵纓一溪光瑩，花呵性輕薄亂飄零枉費春工。水呵抵多少長江後浪催前浪，花呵早則一片西飛一片東，歲月匆匆。